COSMOGLOTTA 


N° 6 (105) 


Li cronica apari in li suplemeni Irimcslrial ,. INFORMAT IONES " 

NUMERO CONSACRAT AL EDUCATION 



DETESTABIL PROCEDES DE FAMILIAL EDUCATION 

Lu dupationes. — Li infant deve trmcar 
un amari medicament — Oh ! quant bon to 
es ! di li matre quel simula gustar li medica- 
inent. Li mfant trinca... fa un grimasse. Li 
matre ride ! 

Li infant vole acompaniar su matre quel 
vole surtir. Illa invia le per un quelcunc pre- 
texte, in li vicin chambre : "Vadc, yo va aten- 
der te ». Quandc il reveni, h mama ha de- 
partet ! Excelent medie por cultivar h misfidentie, h coler, h buderic 
e li venjantie. 

Li van promesses. — « Nu, ne plu plora, yo va comprar te un 
bicycle deman. » « Manja tu sup, tu va reciver un bon tarte in h des- 
sert. » « Mane in hem durant que yo exea un mornent, deman tu va 
vemr con me in promenada. Li infant, con fide, obedi e h recompensa 
nequande veni. 

Esque on posse astonar se quande it deveni ye su torn mentiard e 
irespectosi por tis quel dupa it ? 

Li mocada. — Li infant plora : 1 Monstra a omnes quant bell tu 
es quande tu plora. » « V*de quande jolli it es. » 

Li medie es infallibil por far mordaci e venjativ h infantes. 

Li humilationes. — « Departe, tu es solmen un stulton ' . « 1 1 
infant es li max stupid del munde ». « On nequande videt un tal idiot ». 
« It have omni vicies ». Si on crea un tal reputation al infant, ìt pensa 
inutil far alquo por meritar un bon reputation. Pos to, on neplu posse 
plendir pri un manca de dignità che it. 

Li comparationes. — Paul ha dupat su genitores. » I u es un mal 
ìnfant. Petre ne have tu instinctes... » E Paul save tre bon que Petre 
acte sammen con su genitores. Li inprudent comparation abassa h 
prestigie de su genitores in su regard. 

Li flateries. — « Yo ne save u il va serchar omni quo il di. » « On 
nequande videt un tam intehgent infant ». ' Repieti un poc quo tu dit 
li antean die. » E probabilmen li infant repeti un insolentie quel on 
crede spiritual. Ti procede es recomendabil por formar un insolent. 

un jaluso, quande plu tard, in contact con h altres, it va constatar que 
.1 ne es tam inteligent quam on dit it e quam it credet sincermen. 

Li venjativ reflexiones. — Li infant vulnera se : « To es meritat, 
yo es content. » «- Li bon Deo ha punit te. » « Quande on desobedi. 
on es sempre punit. » Talmen nasce mal sentimentes. Esque li infant 
posse amar ti quel joya pri su sufrentie. 

Li monologas. — Li infant deveni insuportabil, e li mama ne 
conosse li metode o ne bave li necessi energie por ducter it. Illa parla 
a se self : 1 Quant insuportabil infant ! It va far me morir ! Yo nequande 
posse far obedir it. It fa solmen quo plese it, etc., etc. » 

Forsan, li infant escuta ; ma it senti tre bon que su matre ne audacia 
punir it e que pos alcun momentes li pace va renascer. 

( Ex « Joumal des parents », Lausanne. Svissia. ) 

Mores de antey 

Nor antecessores havet un maniere conduir se quel sembla nos 
hodie vermen grossier e sordid. Li cause es in li utensiles del servicie 
queles, in ti epoca. mancat completemen. Furcettes, coclares, culteles. 
glasses e omni ti objectes, tant familiari hodie que noi ne vell compren- 
der un repaste sin ili, have un origine relativmen recent. 

In medievie, por exemple, on manjat quam secue : 

Vemt in prim h sup, servit in un grand cuv plazzat in li centre del 
table : it esset un quelcunc liquid — bullion, vin o lacte — in quel 
chascun gast plongeat su pane. Poy aparit li carne ; chascun gast 
prendet su cultel — quel il sempre devet portar con le — e captcnt 
h rostage per h levul manu, exciset quo pleset le por posir it poy sur 
un larg trancha de pane, quel esset li sol platil usat in ti tempore. Pos 
har scrvit se, chascun manjat con voracità... e med su fingres. 

Concerncnt li tnncage, quande on havet sitie, on vocat un servitor. 
H-ci prendet un cope e aportat it plen ; it reaportat it sur li platil- 
meuble quande it esset vacui. Li servitora comisset al trincage devet 
rangear li copes talmen que il servit li sam al sam persone. Ma to esset 
considerat quam un luxu un poc exagerat. 

Li bon gust postulat prender li carne solmen per tri fingres ; tam 
mult quam possibil on devet evitar lassar tro long su fingres in li 
platil. 

Li coclares, furcettes, platiles e glases penetrat in Occidente solmen 
tre tard, venient de Itaha, u ih hat esset inventet circa li Xll-im secul. 
Li coclar sembla esser plu ancian pro que li Romanos usat micri lignin 
spatules í>or manjar. 

In Francia h utensiles comensat esser usat solmen sub Louis XV 
e in pnm in li aristocratie. 

Li habitus 


Por li conduida, li habitus es plu important quam li rnaximcs, 
pro que li habitu es un vivent maxime devemt instinct. Reformar 
su inaximes have nul importantie, to es solmen mutar li titul del libre. 
Adopter nov habitus es mult plu important nam li vive es solmen 
un textura de habitus. 

Omni beson apacea se e omm vicie agranda se per li satisfaction. 

Secun li vis-punctu del felicie, li vive es insolubil, nam it es precis- 
men nor max alt aspirationes quel impedi nos esser felici. 

f Ex Amiel : Journal intime.i 





MATRE DOLOROS 



Expnssion de Sra Nozières quande 
on injormal la quc sa Jilia Violetlc 
essel condammat al mortc pro assas- 
sination de su patrc. Violctte cssct 
ductet al criminc per li mal frequcn- 
tationes e li manca dc v.gilanlie dc 
su educatorcs. 


Qualmen studiar 

de Nysscns 

Durant li c;:lid die>, studia tam mult quam possibil in liber aer, 
cxter vor hcm ; scmpre prende un libre con vos. Spira profundmcn 
durant li intelcctual labore. 

Por q :c un letura merita esscr fat, it deve augmentar nor conossen- 
ties o aport ir nov conceptiones ; it deve alargar nor spiritu ; ìt deve 
augmentar nor valore e far nos plu bon. 

Li bom q :cl specialisa se in un cert dominia, oblivia cultivar su altri 
facultà' ; it dcvcni scmprc plu exclusiv e incapabil adaptar se a cate- 
gorics dc pcrr-ones. Por cxemple, li scientist quel consacra su tot tempor 
al studie, I ualmcn atrof a su afectiv facultas til un gradu m qucl il 
devcni un foreno por li persones de quel li sociabilità es grand. II ne 
plu comprcnde les e ili nc plu comprende le ; omni afinita ha des- 
aparit intcr ili. II ha isolat se de un part del homan société. 

Li potentie del suggestion 

Ante curt tempor h < London Medical Times * publicat li recension 
dc un curiosi experientie fat sur quar condamnates al morte. 

On hat conservat h toales de lette in quel quar persones hat morit 
pro cclera e on dat les al condamnates ma sin dir it a ili. Nequi de ili 
devenit mclad. 

Plu tard on dat a ih nov toales diente les que to essct toales de mortos 
pro ct Icra. 1 ri de ili morit de ti maladie. 

Ex li ombres 

(Original articul por Cosmoiìlotta í 

It esset un bell die in li Hne del estive : li sole brilliat con un suav 
calore animant, quel semblat reflecter se in li vivaci pipiada del avie;, 
in li delicat odor del flores, e in mi propri sentida dcl joya del viv' . 

Yo hat just atinet li somit de un micri coline e apoyat mi bicycle 
contra li mur dc un ponte de ferrovia quel stat sur li sornit e yo cornr.isat 
rejjardar li circumjacent paisage. 

Yo stat m li centre del carbon-region de Sud-I^ancashire. Yc omni 
lateres li campania variat de verd prates e yelb gran-agres, exlcndr t 
se undeante for, terminante in h nord e orient per rnontes queles apar- l 
blu in li lontame. 

On vell har posset descrir li paisage quam charmant si it nc vt II 
esser desfigurat nu ci, nu tà, del morn gris cumules de scorie delca- 
Ixm-mmieras, de lor alt nigri chimenés e li magri super-structura >. 
cjueles, quasi li ossages de enorm gigantcs, elevat se nigri super li 
tranquil vilages del mmeros. 

Quant ti morn min-pylones domina e superombra li vive del minc- 
ros, sol ili save. 

Yo pensat, quande yo observat ti vilages e cités pri h degradatio 1 
c povrità quel circumrepte in ti comumtés, pri li indigentic e misere 
causat del manca de labor, del economic crise e luctas industrial con- 
dnctet por protecter salaries ja tro bass. 

Yo pensat pri h minero — un fort hom inofensiv, dc quel li sol 
dcsir es viver in pace e decentie ; pallid pro que il devc passar li mux 
bell hores del die in li obscurità del mine, isolat del rcst del homanité, 
obhviat til alcun terribil catastrofe presenta le ancor unvez avan li 
public regarda in li jurnales. 

Yo pensat pri su impedit education, su sitie ye saventìe, su sospi- 
rada rupter h catenes queies liga le ; fuir ex h strett profundità’. del 
inimera ; emerger in ti ci bell munde de luce e cultura, e ocupar un 
digm position inter su conciteanes. 

Ma li povrità e domestic charges impedi li realisation de su reve ;, 
c su dcsires al expansion per su self-saci ifìcie por li ben-essere dc su 
infantes. Su predominant obsession es que su fihos ne mey esser 
inglotit in li flanc del terre quam il self. II incoragia les al studie, 
avisa les pri h desesperantie de occupationes sin scopc, e renuncia 
a rnodic luxus e modest plesuras por auxiliar su fihos. 

Anc apari me in h contemplation h marita del minero, quel deve 
efortiar se, die pos die pri su deves a su gemtura e su rnarito, vivent 
scmpre sub li ombre de calamità, quel adia omni matine su marito 
con h paroles : * Garda te, reveni salv a me e al micres *. 

Tal es li homes ocupat che un del max important tamen max dan- 
geros industrics del homanité. E quandc on regarda li bell campanie 
maculat ci c tà per hideos cumules e beant puteos quam si h Matre 
Tcrre jacet con mile apert vulneres in h pcctores, on ne evoca questionar 
se esque h precie quel on paya por ti nigri diamant ne es tro alt. Li 
numere de accidentes mortal e non mortal intcr h mineros es formi- 
dabilmen grand. In Brítania durant set annus, desde 1927 til 1934, 
7839 mineros esset mortat e 1.200.042 vulnerat in minor accidentes. 
Li major dcsastres vell augmentar ti numeres considerabilmen. Ho 
tempore on urge pri augmentation de salane. E li britanic publica, 
impresset de recent desastres e habil exposition pri h actual situation 
del mincros es plu sympatic quam jamà al movcmcnt por amelio- 
ration c!e conditiones in un del principal industries de Britania. 

Willicm Hcnthorne (Anglia). 

Li infantes es avigilat 

( Extruct dcl libre « Les plaisirs ct les jeux », del famosi scritor francès 
Duh'ìmel.) 

Indormit de.de 19 cloccas. mi infantes chiripa ye li aurora. Mi 
sposa c yo strax pensa : <• Quant agreabil vell esscr ii companie dc ti 
micri angeles in h grand lette ». Sovente h desir es tro fort, it expresse 
sc, c per uìi comun concordie, noi voca : Misse nos h micri angeles. 

Ih ariva, angelic in ventà. Ili ghssa se in lette : to es un favor, ili 
nc ignora it. E inmediatmen, h lucta comensa. Li micri angeles es 
micri savagi besties. 

Ili raffa nor capiles, ih mette lor pedes in nor bocca, explora, psr 
lor hngres, nor oreles e nor narices, lansa nos energic colpes de pedes 
al visage, cade pesantmen sur nor pectores e principalmen sur li 
stomac. Ili amusa se luder ye die e nocte manipulante sin fatiga li 
electric comutator : ili organisa campamentes sur li toales, combattes 
de cap-cussines. 

Si ili constructe naves, noi es li ocean ; domes, noi es li suol ; trenes, 
noi es li via ; usines, noi es h materie ; molines, noi es li frument ; 
machines por aplatar li lapides, noi es li lapides naturalmen. 

Li recompensa es debil. De tempor a tempor, noi besa un micri 
nuc ; noi caressa un ped, un brass, riscante h vive de nor ocul o de nor 
nase. Li operation fini generalmen per un considerabil numere de con- 
tusiones e de vulneres, til quande noi, victet e battet, fui abandonante 
li grand lette al triumfant besties. 

Li expenentie es un duperie. Deman, avigilat per nor yun infantes, 
noi va ambi pensar : <• Quant agreabil it vell esser in companie de nor 
micri angeles m li grand lette. * Li desir cresce e finalmen expresse 
se. On aporta nos li micri angeles e... Ples releer ii secue plu alt. 

Li translocation in li Alpes 



H 7 


anncr. 


Henri Tanner, famosi sviss scritor 
habita nu in Genèoe. In li secuent 
rcconta. il monstra un aspect del 
mores del hahitantes in li montania 
ce Svissia, mores un poc rud, insen- 
sihil. In ti vive primitiv, li infantes 
cresce un poc quam savas>i animiles. 

Un die quande ilcuidat su brutes, Alexis 
•entit que li dentes de su furc scrapat li 
suol de su feniera e il constatat : 

— Li amasse de fen diminue. Yo es as- 
tonat ca yo ne va dever « moer» plu alt. 
Traductet in nor lingue, to signihcat 
que li fen mancat e que it devenit urgent abandonar li « chalet » 
por instalar se in un altri in quel on vell trovar un nov provision. 
Li paisanes del valley Ormonts possede talmen du o tri chaletcs e, 
durant que li nives covri li pasturages, ili transea de un al altri 
con lor vaccas, lor femina e lor infantes. Ti promenada es regulat 
per li altore del amasse de fen e per li numere del besties a nutrir. 

Alexis possedet tri vaccas e du vaccellos, e in decembre, just alcun 
dies ante Cristfesta, it esset presc neplu fen in li feniera del chalet 
de Mimont. Pro to, tot naturalmen, il decidet « remoer * vers su chalct 
del Combalette u esset fen por quin mensus. 

II apertet il porta del stall, abassat su cap por passar e intrat in 
li cocine. Flocs de nive, cadent in h imens apertura del camin, fuset 
in I. blu fum escapant del forn. II gratat su cap. reaccendet su pip, 
meditat durant dec-quin o duant minutes — nam h tempor ne vale 
in h montania — poy il intrat in h chambre u su sposa suet. 

In ti chambre regnat un horribil odore. Li montamero time h liber 
atmosfere e pro que il ne lava se mult, li aer del chambre in quel on 
dormi, on manja, on fuma, in quel on vive serrat omni die es notabil- 
men malodorant. Tam plu que Alexis es li patre de set pueres quel 
lava solmen li punte de lor nase, quel aporta con ili h odores del stall. 
It evcni mem que li max micri, quel have solmen du annus, sordida su 
culote. Vu comprende do que h aer deveni nauseant. 

Ma Alexis nequant ìnquieta se pri to. II prende un taburet, pensa, 

# 

poy anuncia : 

— Necessi moer deman. 

Li femina de Alexis, quel save per expenentie li augmentation 
de labor causat de un translocation, ne protesta. Illa va far lu necessi. 

Li matin ha venit. Li pueres lude in li chambre. Ili lude ye un 
« moagie **. Li max alt, quel have 1 1 annus, es h patron. Li altres 
representa li vaccas. Tande il cria : « Té, té, té * e li vaccas, sur quar 
pedes, torna in rund, circum li chambre. Li patre quel es iritat per 
li bruida aperte li porta e cria. 

— Cessa ti comercie, tonere ! 

Li iníantes, inmobihsat in lor lude, resta sur li loc, pensativ, un 
fingre in lor nase. 

Alexis ha preparat su caval quel agita su long caude. Sur h shtt. 



on ha ntachat un gross cofre in quel on ha amassat provisiones e ves- 
timentes. Anc it es un bux garnit de un cussin. To es por contener 
h max micri, li Alois, quel ne vell posser avansar in h mve. 

Alexis, quel ha butonat su veston pro h portafolie e h paper de 
famihe, sucusse ancor un vez li porta quel il ha just clave-cludet solidmen. 
Li chalet es nu vacui. Neplu fen, neplu habitantes. Alexis trae h caval 
per li brid e vi un specie de cortegc quel mette se in via : tri vaccas 
e du vaccellos pussat del femina. un slitt quel secue h caval, e detra, 
quam in li historie del micri Polhcon, un litame de pueraches quel 
secue con h oreles rubi e li nase tot frigid. 

To es h Alexis qucl " moe ». Sur h via blanc, h nive es gelat. Un 
vent glacial passa tra h charpes, glissa se sub h vestimentes. On marcha 
rapidmen, nam h via es long. On moe pro h mancant fen e pro que it 
existe de it tà plu lontan. L in h valley silentiosi, on audi tintinar li 
caval. E tis quel avansa lor nase al fenestre vide sur li via, li arca de 
Noe de Alexis quel forlassa Mimont por ear a Combalette. 

— Vi, li Alexis moe. 


On ha videt le e on save que il moe. To es li eveniment del die. 

E poy, fìnalmen, on vide desaparir li cortege in quel esset tri vaccas, 
du vaccellos, un caval, un slitt e li long familie de Alexis. 

II. arivat a Combalette circa tn cloccas e ja li sole sin fortie, quel 
durant alcun minutes hat forat tra li nubes, desaparit in li blu ombres. 
Por comensar on accendet li foy, ma almen du hores es necessi 
por cahdar h fom petnn. Alexis ha ductet li brutes in li stall, descendet 

li fen e frottat li caval. Poy on ha descargat li slitt e strax poy li aqua 
ha fat su bruida in li café-pot. 

Apen pos triant minutes, li vive ha reprendet su normal curs. On 
ha mutat h chalet quam on vell passar de un chainbre a un altri. Li 
stall es ja tepid. ( )n senti un bon odore de brulant abies, de café e 
de fromage. Tande on sidenta se circum h table e comensa inanjar. 
It es un plesura vider h mfantes masticar li butrat pane. Ma subitmen 
on constata que un tarte resta in excess. 

Alexis regarda su pueres e questiona, su cultel ad-up : 

— Ma u es Constant > 

Li femina de Alexis regarda, conta, reconta e vide que ex su set 
infantes, un es absent : li Constant. 

— Droh to. murmura h Alexis. U es li Constant ? 

Li pueres, quel ne ha remarcat que un de ili mancat, continua manjar. 

— Forsan, il ha restat in via. 

— Yo ne crede, di h matre, mi opinion es que il vell har vocat. 



Alexis ea vider in li stall. Nequo. II surti sur li galerie e voca. Nequo. 
Tandc, proque h nocte veni rapidmen, il ne plu posse tardar. Li 
Alexis accende ii lanterne, mette su cuniculin chap sur h cap e retorna 
vers li ancian chalet, tra li obscurità e tra li frigore. 

Du hores plu tard, Alexis reveni lentimen. portant un gross pacca 
sur su epol, pacca invelopat in un covriment de caval. 

Li Constant ploracha. II sufre pro li frigore, pro h fame. 

— Cessa plorar, di li patre, si ne yo posi te ìn h nverette. 

Li femina de Alexis, quel ha videt h lumine sur h via, atende sur li 
galerie del chalet, sin cessar tricotar. 

Li Alexis ascende li scaliere, posi h infant. 

— U tu ha trovat le ? 

— II essct celat detra h forn de Mimont. 

Precocita 

To evem ìn America. 

— Johnie, di un eminent linancero a su max yun filio, yo da vos 
un dollar si vu spada li nov jardin de vor micri sestra. 

I o convene me, responde Johnie, ma yo peti vos dar me strax 
25 de ti summa ; ne pro que yo dubita pri vor parol, ma pro que yo 
besona les. 

— Quo vu vole dir, Johme ? 

— Li quarter (= quart de un dollar) quel vu va dar me, yo va 
inlerrar it in li jardin, poy yo va reunir mi camarades e yo va dir les 
que un pirat hat celat antey un tresor in ti loc. Quande un de ìli va 
trovar h quarter, ili omnes va spadar li tot jardin e pos to yo va reciver 
un benefìcie de 75 % sin fatigar me. Ma it es ver... 

— Quo ancor ? 

— Si yo self vell trovar li quarter, to vell dar a ili li sam ardore por 
laborar e h afere vell aportar me ancor plu mult avantagie ! 

Li cerebre del femina 

In su libre « Psycologie del femina •* li frances scientist Marion 
cita h secuent amusant historie : 

W. Bischoff, h celebn professor in li Università de St-Petersburg 
(Lenmgrad) publicat in 1872 un brochura anti-feminist contra « /i 
studie e li practica del medicina che li feminas *. In it. il assertet que li 
femma esset inapt por h superior studies pro que li feminin cerebre 
es, secun su serchas, inferior a ti del mann e incapabil de un tam 
grand developament. 

Quam scrupulosi scientist, Bischoff desirat confirmar su teorie 
per factes. II exiget per testament que su cerebre esset ponderatedat 
quam probabil resultate li pesa de 1350 gr. In execution de ti testa- 
ment, h cranie de Bischoff esset ap>ertet e h encefale cuidosimen p>on- 
derat. Con grand surprise, on constatat que li cerebre del sapient 
professor esset mferior de 5 gr. al medial pesa del cerebre feminin ! 
Li feministes esset in grand joya. 

Consilies al negros pri education 

Ante poc tempor un explorator, sr. F. Grebert. publicat un librc 
specialmen por li Africanos del tropical zone por docer les qualmen 
ili deve educar lor infantes. evitante lierrasquel il ba sovente constatat 

durant su long vive 
passat inter ili. Li 
consilies quel da 
sr. Crebert possc 
esscr anc preciosi 
por noi civilisates. 

* Pro li manca 
de hygiene, pro 
alcun superstitio- 
nes, venjanties. 
ignorantie, etc. Ii 
mortalita del nigri 
infantes es tro 
grand. Li gemtores 
time mult que lor 
infantes deveni 
malad. Pro to ili lassa les far quo ili vole pro timore vider li infantes 
iritar se, o devemr malad, o vulnerar se intentionalmen. E ti infantes 
deveni ver tyranos quel desprecia lor genitores. 

» Li education comensa quande li infant es tot micri e trinca ancor 
li lacte de su matre. Ne da le omnicos quo it demanda per su crias 
(por exemple : que on prende le in su brasses durant li nocte). Plu 
tard ne raconta, avan li infant, a altri persones, quant it es bell, inteli- 
gent, fort, o altri coses quel forsan vu sol trova che it. 

» Ne di al infant que it es tro obstinat, que vu nequande successa 
esser obedit de it ! It tande va strax esser persuadet pri vor renunciation 
c va mocar vos. Patre e matre, si vu discusse pri li infant e que vu 
difere in vor opiniones, ne discusse e disputa avan it. lace, o parla 
pri to in un altri moment. Patre e matre, ples concordar. Si li patre 
da un impera al infant, li matre ne deve contradir li patre, si ne li in- 
fant ne va obedir e va serchar apoy che ti quel contradi. lo crea ja- 
lusie e coler. Sammen, si li matre impera al infant e si li infant despecte 
li impiera, li patre deve far obedir li infant. 

» Ne da al infant imperas quel it ne posse executer. E lassa it amusar 
se tam mult quam it vole, ma ne ante har fat quo it deve e to it deve 
har completmen finit e con cuida. E ti labor deve esser un plesura 

por it. Incoragia it, monstra it que vu es content. Ne paya it quam 

• • 

si it es un ovrero. 

» Nc oblivia luder e rider con li infant. Proportiona li punition al 
culp. 

» Ne puni severmen un inhabilità e ne ride pri un nascent vicie. 
Si vu da bon consilies al infant, ne oblivia que li infant vide esque 
vu self secue ti consilies. Li sordid hom ne posse dir : Neta te. L li 
mentiero ne posse postular del infant que it di la verità. 

» Finalmen alcun regules poi directer h infantes : Parlar poc ma 
firmmen, par alt voce, ne tro rapid por esser comprendet. Comandar 
poc, ma ne suportar desobedientie quande on ha comandat. Quande 
on pum, on deve pumr justmen e talmen que h infant memora it. 
Mult amar, ma ne cader in ti fals bontà nominat * debilcsse » quel 
trova sempre pretextes por excusar h male. Li infant deve vider que 
on odia h male e que on ama li pecator quel ameliora se. » 

Japanesi education 

Li Japaneses ha conservat in general h cortesie de antey. Li poh- 
tesse mamfesta se per respectosi e prolongat salutationes : stant, on 
inchna se tre bass, fante un specie de inspiration quel expresse h 
defercntie ; sident o genuflexent sur un cussin, on aplatta se sur h 
suol. 

Li pohtesse directe se rnem a privilegiat coses. In li alberg, por 
excmple, on di al servitora : Ples benevoler dar me un poc honorabil 
ris o honorabi! té. Li feminas di mem honorabil tartes. 

In Occidentc. Ii membres de un sam famihe besa se e inbrassa se 
avan altn personcs sin alcun honta. A1 Orientales ti mamfestationes 
de tendresse sembla mutil e mem irespectosi. In Japan. un jjatre 
ama su infant, ma il opine que on deve esser fìrm con le : il ne inbrassa 
le pro timore que tro mult caresses debilisa le. Un matre posse monstrar 
se plu tendri por su infant, ma ti tendresse ne cresce til inbrassar le. 

Li Japaneses considera lor propri parentes quam un parte de ili 
quande ih parla pri ih a altri persones. Pro to h extranos es stupefat 
audir parlar, pro modestie : « Mi stupid patre, mi rustic sposa, mi 
absurd fiho ». Ma por h Japaneses, ti expressiones ne es plu strangi 
quam h habitual <• vor humil servitor », expression del Occidentales 
parlant pri se self. 

ln Japan, on considera quani un deve monstrar al altres, principal- 
men al parentes. al amicos, un amabil e gracios visage mem quande 
on es trist. It ne es polit manifestar su chagrin, su coler. Un Japanese 
posse subrider anunciante li morte de un car parent : il impedi per 
to su amicos sentir un tro vivid chagrin ; poy il abandona se a su 
dolore, ma solmen in li solità. quande il es cert que su lacrimes ne va 
diminuer li joya quel h altres senti in viver. 

In Japan, li max bell elegantie es sufrer subridente. 

Ex * Ecolier Romand ». 

Li timid infant 


Li <' Daily Express » publica ii secuent studie pri 
ìnfantes. 


ii timidita che li 


<• Null infant nasce timid. » Til li età de un annu, un san bebé e> 
li ente max natural e max felici del munde. Si alquo gena le, it cria. 
Si it es fatigat, it dormi. In omni ti mamfestationes de vive, it tutmen 
ne cuida pri su circumage. 

Poy su genitores ìntervem e vole far ordin in omni to. Ili vole quc 
ìt manja e dormi ye fix clocca, que it frena su desires, etc. Si ili pro- 
cede gradualmen e con dulcità, null damage. Si ili acte bruscrnen, li 
infant revolta se, colera pri omnicos, o deveni timid. 

Max sovente, ti timidità es temporari, e manifesta se circum li 
età de du annus, quandc li ìnfant comensa explorar li micri munde m 
quel it vive. Tande it deveni que li max conscientiosi genitores fa un 
grossier erra. Desirante protecter lor infant contra omm dangcres e 
obtener que it devem un ente adorat e admirat, ili intervem ye chascun 
moment. Chascun vez quande it acte conformen a su natura robust. 
normal, on vole inculcar le li idées de adultes pri li mamere in qucl 
un enfant bon educat deve conduir se. E nu comensa un lucta inter 
li infant, quel defende su natura e li gemtores, qucl vole plastar it. 
Forsan li gemtores es victoriosi : tande lor infant es incert pri li mundc 
circumant quel it senti plen de exigenties contraditori. Omm su na- 
tural mstinctes de aventures, de joya es mortat per ti artifìcial desira 
esser aprobat del adultes. 

lt cxiste un sol remedie a ti timidità, it es li compame de altri in- 
fantes, ma sin li presentie o mtervention de adultes. PIu un infant 
j)ossede personahtà, inteligentie e imagination, plu it es inclinat dissi- 
mular se quande it ne es comprendet. Pro to, it senti se plu hber inter 
extranos indiferent por su atitude quam avan gemtores e amicos quel 
controla it. Solmen tande su ver natura florea. 


Li homan memorie 

Un german scientist ha recentmen studiat li capacità del homan 
memorie. It ha trovat que un infant conosse circa 500 paroles, un 
adult 20.000. On ha constatat exceptional casus quam ti de professor 
Osa Gray quel memora h nomines de 25.000 plantes. Alcun Hindus- 
tanes posse recitar sin halt li 10.000 verses del Rig Veda. Li Chineses 
e alcun chefes del tribes p>oIynesian have un memone ne minu extra- 
ordinari. Che li musicos, on save que multes de ìli posse luder durant 
un tot die diferent pezzes sin scnt musica. 

Li arte esser ava 

(Consilies de un ava al allri avas ) 

1 1 arte ne es facil. Generalmen, noi servi quam auxiliatores de nor 
filias o bel-filias, ma sovente in ti rol noi peca per to quo on nomina : 
li inoportun intervention. 

Li gemtores besona lor tot liberta por successar in lor tarea de edu- 
catores. Nor propri tarea es auxiliar les, mem si, in nor opinion, it 
sembla nos que noi vell far plu bon in vice de ili. 

Quande li genitores es obligat punir, noi deve in prim convicter 
li infantes pri li necessità de ti punition. Noi ne deve intervenir por 
far supresser ti punition, mem si ti punition sembla nos tro sever. Nul 
intervention, principalmen ne avan li infantes, nam to vell moralmen 
obligar li genitores ceder e vell diminuer lor autorità e lor prestigie. Si 
noi ne aproba li acte de yun sposes, noi mey serchar comprender les 
con humilità. E si noi ne comprende, noi mey tacer. 

Altri obstacul a evitar : li partialità, particulari tendresse, justificat 

0 no, por un micri infant quel on prefere a su fratres o sestras. Yo 
save bon que it es nos desfacil ne haver un sentiment plu fort por un 
inter omnes. Ma ples atenter : noi ne deve mamfestar ti preferentie. 
Ante omnicos, noi mey esser just. Li injustitàs causa sovente inter 
fratres e sestras rivalitàs qucl dura lor tot vive. Ne excusa vos diente : 

1 i infant es yun, to ne importa ; omnicos es important por li infantes. 
Li partialità posse mortar li afection e li confide. 

Li susceptibilità es un feminin defecte e specialmen un defecte de 
ava. It causa inalesser in li relationes familial. Quo es in li fund de ti 
defecte ? Personal pretention, egoism. Esque noi ya ne devem in li 
old età, exigent e desfacil ? Li avas susceptibil es un torment e on 
alontana se de illas. 

Noi mey ne postular tro mult mamfestationes de tendresse. 

Noi mey profitar li famihal reuniones, quel eveni habitualmen 
che li avos, por cementar li desfacihtàs, quel posse nascer inter li 
inembres del sam familie e crear un atmosfere de joya. E pro que li 
infantes ama mult li ver histories, noi mey racontar les li ancian cro- 
nica del families, li vive del avos desaparit por talmen ligar lu passat 
a lu present. Noi mey devenir li historianas del familie. sin negliger 
tamen adaptar nos al actual progress. Por li yunes, noi es certmen 
« ti povri ava *, un persone quel comprende necos al modern vive. 

Seniora G. Jean Camus , secun li revue * Education ». 

Paroles de infantes 

Pos li dine. Ii invitates intra in li salon e li mama de Bebe es petit luder sur piano- 
Li pezze fimt, li invitates aplaude con entusiasm. e naturalmen li yun femina es 
ohligat recomensar, quo illa fa con amabilità. 

Quande illa Ka finit. Bebé aproxima se a illa e questiona : 

— Pro quo on obligat te recomensar. mama. tu va hat bon savet tu lecion ? 

Jaroslav Podobsky. 

Noi es felici presentar ci li portrel 
de nor colùborator tchecoslovac, Sr. 
Podobsky, professor e literator. Sr. 
Podobsky ha publicat ho-annu li une- 
sim libre de poesies in Occ. “ Li astres 
del veine 


Pro Quo? 

Pro quo un matre clarvident, quel bon constata li defectes dc su 
ìnfant, ne tolera que un altri person mey dir les a illa. 

Pro quo li bebés save plorar long ante saver rider ? Es-que to es 
un symbol, un advertiment ? 

Pro quo tam mult homes demgra li mestiere pcr quel ili vivc e 
desconsilia a lor fìlies adopter it ? 

J. Peitrequin. 

Curt amore 

( Oriqinal poema in Occ.J 

Un yuno, un flicca se ha incontrat, 

— Hat sentit solità quam enoy e dolore — 

Illi ha se prendet et se ha inbrassat, 

Ha ludet por un témpor li lude Amore. 

Ha tendrimen. con sentiment, conversat, 

Aprendet it ex mani amore-roman — 

Ha se alternantmen besat e vexat, 

Nu esset se plu proxim e nu plu lontan. 

Ha tristmen sedent in comun meditat : 

— Ha in funde savet ni necos con se far — 

Decidet se in finc a reseparar, 

E p>oy ha unaltru bentost obliviat. 

Ilmari Fedem 

